CELEX: 62021CN0061
Language: et
Date: 2021-02-02 00:00:00
Title: Kohtuasi C-61/21: Eelotsusetaotlus, mille on esitanud Cour administrative d'appel de Versailles (Prantsusmaa) 2. veebruaril 2021 – JP versus Ministre de la Transition écologique, Premier ministre

12.4.2021   
            
            
               ET
            
            
               Euroopa Liidu Teataja
            
            
               C 128/25
            
         
      Eelotsusetaotlus, mille on esitanud Cour administrative d'appel de Versailles (Prantsusmaa) 2. veebruaril 2021 – JP versus Ministre de la Transition écologique, Premier ministre
      (Kohtuasi C-61/21)
      (2021/C 128/31)
      Kohtumenetluse keel: prantsuse
      
         Eelotsusetaotluse esitanud kohus
      
      Cour administrative d'appel de Versailles
      
         Põhikohtuasja pooled
      
      
         Apellatsioonkaebuse esitaja: JP
      
         Vastustajad apellatsioonimenetluses: Ministre de la Transition écologique, Premier ministre
      
         Eelotsuse küsimused
      
      
                  1.
               
               
                  Kas kohaldatavaid Euroopa Liidu õiguse norme, mis sisalduvad 21. mai 2008. aasta direktiivi 2008/50/EÜ välisõhu kvaliteedi ja Euroopa õhu puhtamaks muutmise kohta (1) artikli 13 lõikes 1 ja artikli 23 lõikes 1, tuleb tõlgendada nii, et juhul kui Euroopa Liidu liikmesriik on piisavalt selgelt rikkunud kõnealusest direktiivist tulenevaid kohustusi, annavad need normid füüsilistele isikutele õiguse saada asjaomaselt liikmesriigilt hüvitist tervisele tekitatud kahju eest, millel on otsene põhjuslik seos õhukvaliteedi halvenemisega?
               
            
                  2.
               
               
                  Kui eespool nimetatud sätted võivad tõepoolest anda õiguse saada hüvitist tervisele tekitatud kahju eest, siis millistest tingimustest sõltub selle õiguse tekkimine, võttes eelkõige arvesse kuupäeva, millest alates tuleb liikmesriigi kõnealuse rikkumise olemasolu hinnata?
               
            
         (1)  ELT 2008, L 152, lk 1.